26-årige Rob Globke skal få Frederikshavn White Hawks væk fra bunden af isligaen. Erhvervsklubben træder endnu en gang til med økonomiske midler til forstærkning.

Frederikshavn White Hawks har skrevet  kontrakt med 26 årige Rob Globke for resten af sæsonen. Rob Globke har erfaring fra både AHL og NHL. De sidste 3 sæsoner har han spillet for  Rochester Americans i AHL og Florida Panthersi NHL. Han har tidligere spillet for Notre Dame i NCAA og spillet på det amerikanske junior landshold. - Med Globkes får holdet tilført erfaring fra højeste niveau, som skal hjælpe holdet videre fra den situation de befinder sig i, hvor det har været svært at score tilstrækkelig med mål og udnytte det store antal chancer, skriver klubben i en pressemeddelse. Det er Erhvervsklubben samt en lang række sponsorere, der har været en væsentlig hjælp til at hente Rob Globke til Frederikshavn. Rob Globke kommer til Frederikshavn fredag og han kan få debut på søndag mod Nordsjælland.